กรุงเทพมหานคร รับมอบตู้ความดันลบ (Negative Pressure Cabinet) จากอิตาเลียนไทย และวิศวกรรมสถานแห่งประเทศไทยฯ ใช้ในการรักษาผู้ป่วยโควิด-19
กรุงเทพมหานคร รับมอบตู้ความดันลบ (Negative Pressure Cabinet) จากอิตาเลียนไทย และวิศวกรรมสถานแห่งประเทศไทยฯ ใช้ในการรักษาผู้ป่วยโควิด-19นางศิลปสวย ระวีแสงสูรย์ ปลัดกรุงเทพมหานคร รับมอบตู้ความดันลบ (Negative Pressure Cabinet) จำนวน 2 ตู้ จากบริษัท อิตาเลียนไทย ดีเวล๊อปเมนต์ จำกัด (มหาชน) และวิศวกรรมสถานแห่งประเทศไทย ในพระบรมราชูปถัมภ์ (วสท.) โดยตู้ความดันลบออกแบบโดย วสท. และผลิตโดย บริษัท อิตาเลียนไทยฯ ซึ่งมีความปลอดภัยทางการแพทย์และหลักวิศวกรรมในการดูแลผู้ป่วยในโรงพยาบาลทั้งในและนอกสถานที่ มีน้ำหนักเบาและสามารถเคลื่อนย้ายได้ง่าย ใช้เวลาในการติดตั้งเพียง 15 นาที ปลอดภัยต่อการใช้งาน ดูแลบำรุงรักษา และทำความสะอาดห้องได้ง่าย โดยตู้ความดันลบนี้จะนำอากาศจากภายนอกห้องไหลเข้ามาเจือจางอากาศที่ปนเปื้อนภายในห้องด้วยพัดลมดูดอากาศ เพื่อนำอากาศที่เจือจางทั้งหมด ไปปล่อยทิ้งนอกอาคาร ไม่สามารถไหลกลับเข้ามาภายในได้อีกปลัดกรุงเทพมหานคร กล่าวว่า กรุงเทพมหานครจะนำตู้ความดันลงไปใช้ในการดูแลรักษาผู้ป่วยจากโรคติดเชื้อไวรัสโควิด-19 หรือโรคติดเชื้ออื่นๆ ที่จะต้องทำการแยกรักษา เพื่อให้เกิดประโยชน์อย่างสูงสุดแก่ประชาชนต่อไป